કોયા ભગતની જગ્યામાં આવીને ક્ષત્રિયકુળની એક સાવ નાનકડી કન્યકાએ સેવાનો, વૈરાગ્યનો, સાધુપણાનો પહાડ ઊંચકી લીધો! આનુવાંશિક શૌર્યને એણે સેવામાં પલટી જાણ્યું… અલખધણી પરનો એનો અગાધ વિશ્વાસ એવો અડગ બન્યો કે કોઇનીય પાસે હાથ લંબાવ્યા વગર, કોઇ દાતાના દાન વગર જગ્યાના રસોડે ધમધોકાર સદાવ્રત ચાલુ રાખ્યું. કહેવાય છે કે ભાવનગરના રાજવીએ, સામે ચાલીને જગ્યાને દાન આપવાની, વિકસાવવાની મોંઘીબા પાસે વિનંતી કરેલી પણ મોંઘીબાએ નમ્રતાથી ઇન્કાર કર્યો: